Након побједе Антихитлеровске коалиције у Другом свјетском рату, у мају 1945. године многе усташе су побјегле у иностранство. Одмах након завршетка рата остатак усташа, дио ОС НДХ, српске и словеначке националистике групе које су водиле борбе против партизана, предале су се Британцима на подручју данашње Аустрије, али су они предати партизанима, који су већину њих стрељали. Масовна погубљења усташа у аустијском граду Блајбургу је у историографији забиљежено као Случај Блајбург. Број убијених усташа и хрватских цивила (укључујући жене и дјецу) процјењује се од 15.000 до 100.000 људи. Такође је убијено до 17.000 словеначких домобрана и српских четника са члановима својих породица.